CELEX: 62018TN0758
Language: hu
Date: 2018-12-21 00:00:00
Title: T-758/18. sz. ügy: 2018. december 21-én benyújtott kereset – ABLV Bank kontra ESZT

4.3.2019   
            
            
               HU
            
            
               Az Európai Unió Hivatalos Lapja
            
            
               C 82/59
            
         
      2018. december 21-én benyújtott kereset – ABLV Bank kontra ESZT
      (T-758/18. sz. ügy)
      (2019/C 82/71)
      Az eljárás nyelve: angol
      
         Felek
      
      
         Felperes: ABLV Bank AS (Riga, Lettország) (képviselők: O. Behrends, M. Kirchner és L. Feddern ügyvédek)
      
         Alperes: Egységes Szanálási Testület (ESZT)
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az ESZT által az ABLV Bank tekintetében 2018. október 17-én hozott határozatot, amelynek tárgya, hogy az ESZT megtagadta, hogy újraszámítsa és visszatérítse az Egységes Szanálási Alaphoz való előzetes hozzájárulást;
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes tíz jogalapra hivatkozik.
      
                  1.
               
               
                  Az első jogalap azon alapul, hogy az ESZT nem vette kellő súllyal figyelembe az Alaphoz való hozzájárulások időarányos jellegét.
               
            
                  2.
               
               
                  A második jogalap azon alapul, hogy az ESZT nem vette figyelembe az ESZT által tett kifejezett elismerést arra vonatkozóan, hogy az Alaphoz való hozzájárulások időarányos alapon visszatérítendők.
               
            
                  3.
               
               
                  A harmadik jogalap azon alapul, hogy az ESZT nem vette figyelembe a 2015/63 felhatalmazáson alapuló bizottsági rendelet (1) 12. cikkének (1) bekezdésében foglalt kifejezett elismerését annak, hogy csak részleges hozzájárulást kell fizetni, ha a feltételek csak az érintett év egy része tekintetében teljesülnek.
               
            
                  4.
               
               
                  A negyedik jogalap azon alapul, hogy az ESZT tévesen hivatkozott a 806/2014 rendelet (2) 70. cikkének (4) bekezdésére.
               
            
                  5.
               
               
                  Az ötödik jogalap azon alapul, hogy az ESZT a 2015/63 felhatalmazáson alapuló bizottsági rendelet 12. cikke (2) bekezdésének téves értelmezésére hivatkozott.
               
            
                  6.
               
               
                  A hatodik jogalap azon alapul, hogy az ESZT megsértette a jogbiztonság és a bizalomvédelem elvét.
               
            
                  7.
               
               
                  A hetedik jogalap azon alapul, hogy az ESZT megsértette az arányosság elvét.
               
            
                  8.
               
               
                  A nyolcadik jogalap azon alapul, hogy az ESZT megsértette azt az elvet, hogy saját felróható magatartására előnyök szerzése végett senki sem hivatkozhat (nemo auditur propriam turpitudinem allegans).
               
            
                  9.
               
               
                  A kilencedik jogalap azon alapul, hogy az ESZT figyelmen kívül hagyta korábbi aktusainak relevanciáját.
               
            
                  10.
               
               
                  A tizedik jogalap azon alapul, hogy az ESZT megsértette az Európai Unió Alapjogi Chartájának 16. és 17. cikkét.
               
            
         (1)  A 2014/59/EU európai parlamenti és tanácsi irányelvnek a szanálásfinanszírozási rendszerhez való előzetes hozzájárulás tekintetében történő kiegészítéséről szóló, 2014. október 21-i (EU) 2015/63 felhatalmazáson alapuló bizottsági rendelet (HL 2015. L 11., 46. o.).
      
         (2)  A hitelintézeteknek és bizonyos befektetési vállalkozásoknak az Egységes Szanálási Mechanizmus keretében történő szanálására vonatkozó egységes szabályok és egységes eljárás kialakításáról, valamint az Egységes Szanálási Alap létrehozásáról és az 1093/2010/EU rendelet módosításáról szóló, 2014. július 15-I európai parlamenti és tanácsi rendelet (HL 2014. L 225., 1. o.).